[pic] | COIMISIÚN NA gCOMHPHOBAL EORPACH |

An Bhruiséil 6.3.2007

SEC(2007) 304

DOICIMÉAD OIBRE FHOIREANN AN CHOIMISIÚIN

Doiciméad a ghabhann leis an TOGRA LE HAGHAIDH RIALACHÁIN Ó PHARLAIMINT NA HEORPA AGUS ÓN GCOMHAIRLE lena leasaítear Rialachán Uimh. 11 maidir le díothú idirdhealaithe i rátaí agus coinníollacha iompair, i gcur chun feidhme Airteagal 79(3) den Chonradh ag bunú Chomhphobal Eacnamaíochta na hEorpa agus Rialachán (CE) Uimh. 852/2004 ó Pharlaimint na hEorpa agus ón gComhairle maidir le sláinteachas earraí bia Achoimre ar Mheasúnú Iarmharta (Rialachán Uimh. 11 doiciméad Iompair) {COIM(2007) 90 leagan deireanach}{SEC(2007) 303}{SEC(2007) 301}{SEC(2007) 302}

DOICIMÉAD OIBRE FHOIREANN AN CHOIMISIÚIN

Doiciméad a ghabhann leis an TOGRA LE HAGHAIDH RIALACHÁIN Ó PHARLAIMINT NA HEORPA AGUS ÓN GCOMHAIRLE lena leasaítear Rialachán Uimh. 11 maidir le díothú idirdhealaithe i rátaí agus coinníollacha iompair, i gcur chun feidhme Airteagal 79(3) den Chonradh ag bunú Chomhphobal Eacnamaíochta na hEorpa agus Rialachán (CE) Uimh. 852/2004 ó Pharlaimint na hEorpa agus ón gComhairle maidir le sláinteachas earraí bia Achoimre ar Mheasúnú Iarmharta (Rialachán Uimh. 11 doiciméad Iompair)

Achoimre Feidhmiúcháin

Is cuid de bheart fadréimseach chun an t-ualach riaracháin a laghdú an togra a ngabhann an Measúnú Iarmharta seo leis. Rinneadh Rialachán Uimh. 11 maidir le díothú idirdhealaithe i rátaí agus coinníollacha iompair a thabhairt isteach i 1960 lena gcleanglaítear ar iompróirí earraí thar teorainneacha AE faisnéis a chur ar fáil faoi tharaifí, comhaontuithe, bearta praghais agus coinníollacha iompair ar dhoiciméad gur gá dóibh a bheith ina sealbh acu agus iad ag iompar earraí. Tagann na ceanglais seo ó thréimhse ina mbíodh iompar laistigh den AE rialaithe go trom agus bhíodh gá le hoibleagáidí suntasacha faisnéise chun na rialacha a bhí i bhfeidhm a chomhlíonadh. Le léirscaoileadh an iompair earraí, níl gá níos mó le roinnt mhaith de na ceanglais faisnéise seo. Thairis sin, tá an fhaisnéis chéanna ar fáil ar aon nós i ndoiciméadacht eile cosúil le, mar shampla, nótaí coinsíneachta. Níl aon luach breise sa cheanglas an doiciméad ar leithligh seo a chomhlánú agus cailleann seoladóirí lasta am agus airgead chun a sholáthar. Tá deischostas ag baint leis an am is gá chun na foirmeacha seo a chomhlánú agus meastar gurb an costas bliantúil ó na ceanglais seo ná timpeall ar EUR 160 milliún. Toisc go bhfuil cion suibstaintiúil de na GBM san earnáil seolta lasta in a lán tíortha, is iadsan go háirithe atá thíos leis an gceanglas atá ann.

Is í príomhaidhm an togra ná rannchuidiú le straitéis Liospóin le haghaidh fáis agus post, go háirithe trí ualaigh riaracháin nach gá a laghdú. Is an cuspóir oibriúil ná a chinntiú go ndéanfar ceanglais tuairiscithe atá imithe i léig a dhíchur ionas gur féidir leis an earnáil iompair lasta éirí níos eifeachtúla. Toisc go mbaineann na cuspóirí le laghdú an ualaigh riaracháin ar ghnó agus le feabhsú iomaíochas an AE, agus leibhéil chosanta a choimeád, tá siad go hiomlán comhsheasmhach le straitéis Liospóin agus leis an straitéis Forbartha Inbhuanaithe.

Déanann an measúnú iarmharta dhá rogha a mheas:

Rogha 1 Gan beartas a athrú.

Rogha 2 Deireadh a chur leis an oibleagáid faisnéis a chur ar fáil faoi bhealaí, achair, rátaí agus coinníollacha iompair eile, agus úsáid faisnéise atá ar fáil ó fhoinsí eile cosúil le nótaí coinsíneachta agus córas cuntasóireachta an charraera a eascú chun soláthar leanúnach na faisnéise is gá a chinntiú .

Is rogha 2 an rogha is fearr, mar is féidir costais a shábháiltear agus sochair táirgiúlachta a úsáid agus leanúint den leibhéal céanna faisnéise fíor-riachtanaí a bheith ar fáil.